Turussa nähdään tulevana kesänä kantaesitys musikaalikomediasta Matti ja Teppo - The Turku Brothers. Samppalinnan kesäteatterissa esitettävä musikaali on komedia musiikkibisneksestä, veljeydestä sekä Matin ja Tepon matkasta iskelmätaivaalle.

Pääosissa nähdään Sami Hintsanen ja Petja Lähde, jotka pyrkivät parhaansa mukaan selvittämään ja tulkitsemaan turkulaisuuden syvintä olemusta. Hintsanen näyttelee Mattia ja Lähde Teppoa. Veljesten isänä nähdään veteraaninäyttelijä Ismo Kallio.

Tarinaa vauhdittavat Matin ja Tepon hitit sekä Blues Brothersien tutuiksi tekemät rokkirallit.

Musikaalin on ohjannut ja käsikirjoittanut Heikki Sankari.